Շուրջ 3 օր Մայր Աթոռի դիվանատանը նստացույց իրականացնող «Նոր Հայաստան, նոր հայրապետ» նախաձեռնության անդամներին այսօր առավոտյան ոստիկանությունը ուժով դուրս է բերել դիվանատնից։ Նախաձեռնության անդամ Կարեն Պետրոսյանի խոսքով՝ ոստիկաններն իրենց որևէ պարզաբանում չեն ներկայացրել, միայն 10 րոպե ժամանակ են տվել դիվանատունը լքելու համար։ Նստացույց անողները չեն լքել տարածքը, ինչից հետո ոստիկաններն ուժով նրանց հանել են դիվանատնից։ Դեպքից քիչ ավելի ուշ ոստիկանությունը տարածեց հետևյալ հայտարարությունը՝ այն վերնագրելով՝ «Ոստիկանները վերականգնել են հաստատության բնականոն աշխատանքը»։